विदेश जाकर वहां की सिटिजनशिप लेना और अपने और परम के सपनों को साकार करना ही जसमीत की प्लानिंग है. अब जसमीत तक पहुंचने के लिए परम का गैरकानूनी तौर पर लंदन आना और जसमीत को जलाने के लिए और सच का आईना दिखाने के लिए झूठी शादी की प्लानिंग करना जैसे कई सीक्वेंसेज के साथ कहानी आगे बढ़ती है, लेकिन यकीन मानिए सब कुछ ऐसा ही होता जाता है जैसा दर्शक पहले से सोच सकता है. यह बात किसी को भी बोर करने के लिए काफी है.